CELEX: 32003D0542
Language: hr
Date: 2003-07-17 00:00:00
Title: 2003/542/EZ: Odluka Komisije od 17. srpnja 2003. o izmjeni Odluke br. 2000/96/EZ o radu specijaliziranih nadzornih mreža (priopćena pod brojem dokumenta C(2003) 2522)  Tekst značajan za EGP

15/Sv. 012
            
            
               HR
            
            
               Službeni list Europske unije
            
            
               94
            
         32003D0542
   
               L 185/55
            
            
               SLUŽBENI LIST EUROPSKE UNIJE
            
            
               17.07.2003.
            
         
      ODLUKA KOMISIJE
   
   od 17. srpnja 2003.
   o izmjeni Odluke br. 2000/96/EZ o radu specijaliziranih nadzornih mreža
   (priopćena pod brojem dokumenta C(2003) 2522)
   (Tekst značajan za EGP)
   (2003/542/EZ)
   KOMISIJA EUROPSKIH ZAJEDNICA,
   uzimajući u obzir Sporazum o osnivanju Europske zajednice,
   uzimajući u obzir Odluku br. 2119/98/EZ Europskog parlamenta i Vijeća od 24. rujna 1998. o uspostavi mreže za epidemiološki nadzor i kontrolu zaraznih bolesti u Zajednici (1), a posebno njezin članak 3. točke (a), (b), (c), (d) i (e),
   budući da:
   
               (1)
            
            
               Odluka Komisije br. 2000/96/EZ od 22. prosinca 1999. o zaraznim bolestima koje treba postupno obuhvatiti mrežom Zajednice prema Odluci br. 2119/98/EZ Europskog parlamenta i Vijeća (2), navodi zarazne bolesti i posebna zdravstvena pitanja koja epidemiološki nadzor treba postupno obuhvaćati.
            
         
               (2)
            
            
               Potrebno je navesti te zarazne bolesti i posebna zdravstvena pitanja za koja su već postavljene specijalizirane nadzorne mreže kako bi se osiguralo učinkovito djelovanje tih mreža i potrebno je da određene službe/tijela budu svjesne svojih odgovornosti.
            
         
               (3)
            
            
               Svaka država članica trebala bi imenovati kontaktne točke koje mogu biti institucije, službe, odjeli ili druga tijela, s ciljem da se osigura da o događajima, podacima, statistici i podacima vezanim uz zarazne bolesti i o posebnim zdravstvenim pitanjima obuhvaćenim specijaliziranim nadzornim mrežama mreža Zajednice bude informirana redovito i bez odlaganja. Jedna od takvih kontaktnih točaka ili neko drugo odgovarajuće tijelo trebalo bi djelovati kao koordinacijska struktura.
            
         
               (4)
            
            
               Radni postupci specijaliziranih nadzornih mreža trebali bi se dostaviti mreži Zajednice kako bi se poboljšala usporedivost i usklađenost podataka.
            
         
               (5)
            
            
               Mjere predviđene ovom Odlukom u skladu su s mišljenjem Odbora osnovanog člankom 7. Odluke br. 2119/98/EZ,
            
         DONIJELA JE OVU ODLUKU:
   Članak 1.
   Odluka br. 2000/96/EZ mijenja se kako slijedi:
   
               1.
            
            
               U članku 4. postojeći tekst postaje stavak 1., a dodaje se sljedeći stavak 2.:
               „2.   Zarazne bolesti i posebna zdravstvena pitanja zbog kojih je postavljena specijalizirana nadzorna mreža označene su zvjezdicom u Prilogu I.
               Države članice putem svojih određenih struktura i/ili tijela navode kontaktne točke za svaku specijaliziranu nadzornu mrežu koja je određena kao njezin nacionalni predstavnik za pružanje podataka i informacija sukladno člancima 3. i 4. Odluke br. 2119/98/EZ.
               Svaka specijalizirana nadzorna mreža prikupljat će bitne nadzorne podatke i informacije, osigurat će koordinaciju unutar svoje strukture i bez odgode ih dostaviti u mrežu Zajednice.
               Specijalizirana nadzorna mreža će mreži Zajednice dostaviti i svoje radne postupke koji obrađuju barem teme navedene u Prilogu III.”
            
         
               2.
            
            
               Prilozi Odluci 2000/96/EZ mijenjaju se kao što je navedeno u Prilogu ovoj Odluci.
            
         Članak 2.
   Ova je Odluka upućena državama članicama.
   
      Sastavljeno u Bruxellesu 17. srpnja 2003.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 268, 3.10.1998., str. 1.
   
      (2)  SL L 28, 3.2.2000., str. 50.
   PRILOG
   Prilozi Odluci 2000/96/EZ mijenjaju se kako slijedi:
   
               1.
            
            
               Prilog I. zamjenjuje se sljedećim:
               
                  „PRILOG I.
                  1.   ZARAZNE BOLESTI I POSEBNA ZDRAVSTVENA PITANJA KOJE TREBA POSTUPNO OBUHVATITI MREŽOM ZAJEDNICE IZ ČLANKA 1.
                  
                  1.1.   Za zarazne bolesti i posebna zdravstvena pitanja navedena u ovom Prilogu treba se provesti epidemiološki nadzor unutar mreže Zajednice standardiziranim prikupljanjem i analizom podataka na način koji je određen za svaku zaraznu bolest i posebno zdravstveno pitanje kad se osposobe posebne specijalizirane nadzorne mreže.
                  
                  2.   BOLESTI
                  
                  2.1.   Bolesti koje se mogu spriječiti cijepljenjem
                  
                  Difterija
                  Infekcije Haemophilus influenza B grupe (1)
                  
                  Influenca (1)
                  
                  Ospice (1)
                  
                  Zaušnjaci
                  Pertusis (1)
                  
                  Poliomijelitis
                  Rubeola
                  Velike boginje
                  Tetanus
                  2.2.   Spolno prenosive bolesti
                  
                  Infekcije klamidijom
                  Gonokokne infekcije
                  Infekcije HIV-om (1)
                  
                  Sifilis
                  2.3.   Virusni hepatitis
                  
                  Hepatitis A
                  Hepatitis B
                  Hepatitis C
                  2.4.   Bolesti prenosive hranom i vodom te bolesti uzrokovane okolišem
                  
                  Antraks
                  Botulizam
                  Kampilobakterioza
                  Kriptosporidioza
                  Giardioza
                  Infekcija enterohemoragijskom E. coli
                      (1)
                  
                  Leptospiroza
                  Listerioza
                  Salmoneloza (2)
                  
                  Šigeloza
                  Toksoplazmoza
                  Trihinoza
                  Jersinoza
                  2.5.   Ostale bolesti
                  
                  2.5.1.   Bolesti prenosive nekonvencionalnim uzročnicima
                  
                  Zarazne spongioformne encefalopatije, varijanta Creutzfeldt-Jakobsove bolesti (2)
                  
                  2.5.2.   Bolesti prenosive zrakom
                  
                  Legioneloza (2)
                  
                  Meningokokna bolest (2)
                  
                  Pneumokokne infekcije
                  Tuberkuloza (2)
                  
                  2.5.3.   Zoonoze (osim onih navedenih u 2.4.)
                  
                  Bruceloza
                  Ehinokokoza
                  Bjesnoća
                  Q-groznica
                  Tularemija
                  2.5.4.   Ozbiljne uvezene bolesti
                  
                  Kolera
                  Malarija
                  Kuga
                  Virusne hemoragične groznice (2)
                  
                  3.   POSEBNA ZDRAVSTVENA PITANJA
                  
                  3.1.   Nozokomijalne infekcije
                  
                  3.2.   Antimikrobna rezistencija
                      (2)”
               
            
         
               2.
            
            
               Sljedeći Prilog III. dodaje se:
               
                  „PRILOG III.
                  TEME KOJE TREBA OBUHVATITI RADNIM POSTUPCIMA SPECIJALIZIRANIH NADZORNIH MREŽA KOJE TREBA UPUTITI MREŽI ZAJEDNICE IZ ČLANKA 4.2.
                  
                              1.
                           
                           
                              Koordinacijska struktura i postupak donošenja odluka.
                           
                        
                              2.
                           
                           
                              Administracija vođenja projekta i nadzor
                           
                        
                              3.
                           
                           
                              Definicije slučajeva, vrsta i tip podataka koje treba prikupiti.
                           
                        
                              4.
                           
                           
                              Upravljanje podacima i njihova zaštita, uključujući pristup podacima i povjerljivost.
                           
                        
                              5.
                           
                           
                              Načini na koji je postignuta usporedivost i kompatibilnost (zahtjevi za kvalitetom i provjera podataka).
                           
                        
                              6.
                           
                           
                              Odgovarajuća tehnička sredstva i postupci kojima se podaci objavljuju i analiziraju na razini Zajednice (objavljivanje podataka i izvješćivanje).
                           
                        
                              7.
                           
                           
                              Predložena akcija javnog zdravstva, postupci kontrole infekcije i laboratorijski postupci.”
                           
                        
            
         
      (1)  One zarazne bolesti i posebna zdravstvena pitanja za koje je uspostavljena specijalizirana nadzorna mreža označene su zvjezdicom.
   
      (2)  One zarazne bolesti i posebna zdravstvena pitanja za koje je uspostavljena specijalizirana nadzorna mreža označene su zvjezdicom.